Grutasparken

Grutasparken ligger i Druskininkai kommune i Litauen og har som formål å gjengi hvordan livet artet seg under det totalitære styresettet Litauen var under i perioden 1940 til 1990.  

Ved inngangen til parken blir de besøkende møtt av kuvognene som fraktet deporterte sovjetborgere til Gulag-leirer i Sibir.  Inne i parken står enorme mengder monumenter fra kommunisttida, Lenin-er og Stalin-er i utallige varianter. Etter rundturen i parken vil man ha fått bedre kunnskap om forholdene som rådet i Stalin-tiden, særlig hvis man velger å ha guide.  I den innendørs utstillingen finnes dokumentasjon på valgfusk, manipulasjon, tortur, frykt, deportasjon m.m.  

Dette er en av de mest besøkte turistattraksjonene for utenlandske besøkende i Litauen. Parken besøkes også av mange voksne, litauiske borgere for å minnes denne forgagne epoken av landets historie.

Kategori:Museer i Litauen
Kategori:Parker
Kategori:Museer etablert i 2001
Kategori:2001 i Litauen
Kategori:Alytus (fylke)